

REPUBLIKA HRVATSKA

KARLOVAČKA ŽUPANIJA

****

**GRAD KARLOVAC**

**GRADONAČELNIK**

KLASA: 335-01/22-02/03

URBROJ: 2133-1-09-01/03-22-2

Karlovac, 25.08.2022.

Na temelju članka 9., stavka 3., podstavka 3. Zakona o ugostiteljskoj djelatnosti ("Narodne novine" broj 85/15, 121/16, 99/18, 25/19, 98/19, 32/20, 42/20 i 126/21), članka 10. Odluke o ugostiteljskoj djelatnosti na području Grada Karlovca („Glasnik Grada Karlovca“ broj 6/22) i članka 44. i 98. Statuta Grada Karlovca ("Glasnik Grada Karlovca" broj 9/22 – potpuni tekst) Gradonačelnik Grada Karlovca donosi

ODLUKU

o radnom vremenu ugostiteljskih objekata

za vrijeme održavanja manifestacije „Dani piva Karlovac“ 2022. godine

I

 Za vrijeme održavanja manifestacije „Dani piva Karlovac” 2022. godine koja će se održati od 26. do 30. 8. 2022. god., kojoj je organizator Grad Karlovac dozvoljava se rad svih ugostiteljskih objekata i terasa uz ugostiteljske objekte na cijelom području Grada Karlovca do 01:00 sat, u razdoblju održavanja manifestacije „Dani piva Karlovac”.

 Ugostiteljski objekti za koje je ugostitelj ishodio odobrenje Grada Karlovca kojim se dozvoljava produženo radno vrijeme, a koje je duže od 01:00 sat, imaju pravo poslovati sukladno ishođenom odobrenju.

II

 Na prostoru ugostiteljskih objekata na otvorenom (terase, veže i slično) dozvoljava se uporaba elektroakustičkih i akustičkih uređaja za koje je ugostitelj ishodio rješenje nadležne službe o ispunjenim uvjetima za zaštitu od buke, te buka tih uređaja mora biti sukladna propisima koji uređuju zaštitu od buke.

 GRADONAČELNIK

 Damir Mandić, dipl.teol.

DOSTAVITI:

1. UO za gospodarstvo, poljoprivredu i turizam, ovdje

2. Evidencija Gradonačelnika, ovdje,

3. Evidencija, ovdje,

4. Pismohrana, ovdje.

Na znanje: - Državni inspektorat, Turistička inspekcija-ispostava Karlovac, Trg Petra

 Zrinskog 8, 47000 Karlovac, e-mail-om: biserka.matakovic@dirh.hr,

 jadranka.grbinic@dirh.hr

 - PU Karlovačka, Policijska postaja Karlovac